Seyîd Riza û embazê ci serrgêra 84. ya îdaman de Kadikoy de rayberîya Federasyonê Dezgehanê Dêrsimî (DEDEF), Federasyonê Yewinanê Dêrsimî yê Demokratîkan ê Ewropa (ADEF), dezgehanê elewîyan û HDPyî de ameyî yadkerdene.
Wekîlê HDPyî Zeynel Ozcan û Musa Pîroglu zî tewrê merasîmî bîyî. Merasîm de fotogragê Seyîd Rizayî ameyî akerdene, findî ameyî tavistene û şiwarê Dêrsimî ameyî vatene. Beşdaranê merasîmî pankarta bi nuşteyê 'Ma qet xo vîr a nêkerd, ma çîyêk zî efî nêkerd' û pankarta bi kirdkî ya 'Dêrsim 37-38 roja reş a' akerde.
Deqayêkê rêzgirewtişî ra dima eşkerayîye ameye wendene û derheqê Seyîd Riza û embazanê ci de, derheqê polîtîkayanê vera Dêrsimî de qiseykerdişî ameyî kerdene. Qiseykerdişan de ame waştene ke cayê goranê Seyîd Riza û embazanê ci wa bêro eşkerakerdene.
Merasîm pê vilakerdişê loqmayan qedîya.
